1. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 835 της 21 Νοεμ./13 Δεκ. 1962 (ΦΕΚ Α΄  210) Περί καθορισμού των όρων διακινήσεως των εκρηκτικών υλών, πυριτίδων, πυροτεχνημάτων και ελέγχου τούτων. Έχοντες υπ’ όψιν: α) Τας διατάξεις του άρθρ. 25 του Α.Ν. 2078/1939 «περί ιδρύσεως του οργανισμού αλιείας και περί άλλων μέτρων προστασίας και προαγωγής αυτής», 2) τας διατάξεις του Α.Ν. 1671/1951 «Περί Υπουργικού Συμβουλίου και Υπουργείων», ως συνεπληρώθη δια του Νομ. 3076/1954, 3) την υπ’ αριθ. 92138 από 16.12.1954 απόφασιν του Υπουργού των Εσωτερικών «περί αναθέσεως ασκήσεως αρμοδιοτήτων του Υπουργού Εσωτερικών εις τον Υφυπουργόν», δημοσιευθείσαν εις το υπ’ αριθ. 250 ΦΕΚ (τεύχος Β΄) της 16.12.1954 και 4) την υπ’ αριθ. 651/1962 γνωμοδότησιν του Συμβουλίου Επικρατείας, προτάσει των Ημετέρων επί της Βιομηχανίας και Οικονομικών Υπουργών και Υφυπουργού Εσωτερικών, απεφασίσαμεν και διατάσσομεν: Άρθρ.1.-1.Απαγορεύεται η εκ του εξωτερικού εισαγωγή εκρηκτικών υλών άνευ αδείας του Υπουργού Εσωτερικών εκδιδομένης καθ’ εκάστην περίπτωσιν εισαγωγής και δια τα συγκεκριμένα είδη και ποσότητας. 2.Η εντός του Κράτους παρασκευή εκρηκτικών υλών πυριτίδων και πυροτεχνημάτων καθώς και η μετασκευή αυτών επιτρέπεται μόνον κατόπιν αδείας των Υπουργών Βιομηχανίας, Οικονομικών και Εσωτερικών, εκδιδομένης υπό τύπον κοινής αποφάσεως. Η άδεια της προηγουμένης παραγράφου είναι άσχετος προς την υπό του Νόμ. ΔΚΣΤ΄/1912 ως ετροποποιήθη και συνεπληρώθη μεταγενεστέρως, απαιτουμένην τοιαύτην ιδρύσεως και λειτουργίας Εργοστασίων και Βιομηχανιών, εκδίδεται όμως δι’ ισόχρονον προς την άδειαν ταύτην χρονικήν διάρκειαν. 3.Οι κατασκευασταί εκρηκτικών υλών, πυριτίδων και πυροτεχνημάτων υποχροεύνται όπως την 1ην εκάστου μηνός υποβάλωσιν εις την οικείαν Διοίκησιν Χωροφυλακής ή Αστυνομικήν Διεύθυνσιν δήλωσιν εμφαίνουσαν το είδος και την ποσότητα των κατά την διάρκειαν του προηγουμένου μηνός εισαχθεισών πρώτων υλών εις το Εργοστάσιον ή Εργαστήριόν των, καθώς και των παραχθεισών εκρηκττικών υλών, πυριτίδων και πυροτεχνημάτων κατά το αυτό χρονικόν διάστημα κατ’ είδος και ποσότητα.  Άρθρ.2.-Α΄.Οι Βιομήχανοι, βιοτέχναι και κατασκευασταί εκρηκτικών υλών, πυριτίδων και πυροτεχνημάτων υποχρεούνται να τηρώσι τα κάτωθι βιβλία: 1)Βιβλίο πρώτων υλών, εις ο αναγράφονται χρονολογικώς αι εισαγόμεναι πρώται ύλαι, κατ’ είδος και ποσότητα τρόπον προμηθείας αυτών (εισαγωγή εκ του εξωτερικού, αγορά εν τω εσωτερικώ) αριθμόν και χρονολογίαν της σχετικής αδείας αγοράς της αρμοδίας Αρχής, ως και αι εκάστοτε χρησιμοπιούμεναι τοιαύται, κατ’ είδος και ποσότητα αυτών. 2)Βιβλίον παραγωγής-εξαγωγής.Εις τούτο αναγράφονται χρονολογικώς αι εκάστοτε παραγόμεναι εκρηκτικαί ύλαι, πυρίτιδες και πυροτεχνήματα (ημερομηνία παραγωγής, είδος, ποσότης, ποιότης, τρόπος συσκευασίας, αριθμός δηλώσεως, τόπος αποθηκεύσεως) και αι εξαγόμεναι τοιαύται, μετ’ ενδείξεως χρονολογίας πωλήσεως ή μεταφοράς είδους, ποιότητος, ποσότητος, τρόπου συσκευασίας πωληθέντων ειδών, στοιχείων ταυτότητος αγοραστού, αριθμού αδείας αγοράς ή μεταφοράς, της αρμοδίας Αστυνομικής Αρχής δια τας εκρηκτικάς ύλας πλην της πυρίτιδος κυνηγίου και πυροτεχνημάτων. Β΄.Οι έμποροι και οι εισαγωγείς τοιούτων ειδών υποχρεούνται να τηρώσι βιβλίον εισαγωγής-εξαγωγής, εν ω αι εγγραφαί δέον να περιέχωσι τα εν τη παρ. Α΄ εδάφ. 2 του παρόντος άρθρου καθοριζόμενα στοιχεία δια τας εκρηκτικάς ύλας πλην πυρίτιδος κυνηγίου και πυροτεχνημάτων. Γ΄.Οι ιδιοκτήται και Διευθυνταί επιχειρήσεων λατομείων, μεταλλείων και συναφών επιχειρήσεων, υποχρεούνται: 1)Να τηρώσι βιβλίον αγοράς και καταναλώσεως εκρηκτικών υλών, εν ω να καταχωρώσι τας εκάστοτε αγοραζομένας και διατεθειμένας προς κατανάλωσιν ανωτέρω ύλας κατά χρονολογίαν. 2)Να δηλώσωσιν εγγράφως εις την αρμοδίαν Αστυνομικήν Αρχήν τον υπεύθυνον επί της διαχειρίσεως των υλών τούτων, όστις συνυπογράφει εις την δήλωσιν ταύτην. (Μετά την σελ. 350 (ζ) Σελ. 350,31 Τεύχος 210-133 Άρθρ.3.-1.Απαγορεύεται ή διάθεσις, πώλησις, μεταφορά και κατανάλωσις εκρηκτικών υλών πλήν πυρίτιδος κυνηγίου και πυροτεχνημάτων υπό οιουδήποτε εφ’ όσον ο παραλήπτης δεν είναι εφωδιασμένος, δι’ αδείας αγοράς, μεταφοράς και καταναλώσεως της αρμοδίας του τόπου προορισμού ή καταναλώσεως Διοικήσεως Χωροφυλακής ή Αστυνομικής Διευθύν- όμως, εκδιδομένης εις τετραπλούν. Τα δύο αντίτυπα ταύτης παραδίδονται εις τον παραλήπτην,όστις τα παραδίδει εις τον πωλητήν (κατασκευαστήν ή έμπορον).Ο πωλητής καταχωρεί οπισθογράφως τον αριθμόν και την χρονολογίαν του εκδοθέντος τιμολογίου και αναγράφει τα χορηγηθέντα είδη κατ’ είδος και ποσότητα. Το εν αντίτυπον τούτου φυλάσσει ο πωλητής ως δικαιολογητικόν πωλήσεως, το δε έτερον κρατείται υπό του αγοραστού δια τον Αστυνομικόν έλεγχον. Δια την μεταφοράν πυροτεχνημάτων άνω των 10 χιλιογράμμων ποσότητος, απαιτείται άδεια μεταφοράς εκδιδομένη κατά τα ανωτέρω. Τας ανωτέρω αδείας κοινοποιεί η εκδίδουσα Αστυνομική Αρχή εις την τοιαύτην του τόπου προμηθείας. Άρθρ.4.-Οι κατασκευασταί, έμποροι και καταναλωταί εκρηκτικών υλών, πλην πυρίτιδος κυνηγίου και πυροτεχνημάτων, υποχρεούνται: α)Εις την εξασφάλισιν μερίμνη και δαπάναις των, των κατεχομένων υπ’ αυτών ανωτέρω υλών. β)Να αναφέρωσιν εις την αρμοδίαν Αστυνομικήν Αρχήν επί: 1.Ενδεχομένων κινδύνων κλοπής, αρπαγής των εκρηκτικών υλών, παρά τα ληφθέντα υπ’ αυτών μέτρα ασφαλείας. 2.Κλοπής αδειών αγοράς, μεταφοράς και καταναλώσεως των ειδών τούτων. 3.Υπερβάσεως των υπό των Αστυνομικών Αρχών καθορισθεισών προθεσμιών μεταφοράς και καταναλώσεως των υλών τούτων. Άρθρ.5.-Απαγορεύεται η άσκησις εμπορίας εκρηκτικών υλών άνευ αδείας του Υπουργείου Εσωτερικών. Η άδεια αύτη χορηγείται τη αιτήσει του ενδιαφερομένου, εν η επισυνάπτεται υπό της υποβαλούσης την αίτησιν τω Υπουργείω Διοικήσεως Χωροφυλακής ή Αστυνομικής Διευθύνσεως πλήρες αντίγραφον ποινικού μητρώου του αιτούντος, εκδιδομένου αρμοδίως μερίμνη ταύτης. Δια εμπορίαν μόνον πυρίτιδος κυνηγίου και φυσιγγίων κυνηγίου την άδειαν χορηγεί η αρμοδία Διοίκησις Χωροφυλακής ή Αστυνομική Διεύθυνσις. Άρθρ.6.-Η περισυλλογή αχρήστων πυρομαχικών εγκατεσπαρμένων εις ανοικτούς ή περιφραγμένους χώρους επιτρέπεται κατόπιν αδείας των Υπουργείων Οικονομικών και Εσωτερικών μετά γνώμην του αντιστοίχου Επιτελείου των Ενόπλων Δυνάμεων. Άρθρ.7.-Δεν δύναται να χορηγηθή άδεια κατασκευής, εισαγωγής, περισυλλογής, εμπορίας, μεταφοράς και καταναλώσεως εκρηκτικών υλών και πυρίτιδος κυνηγίου και φυσιγγίων κυνηγίου εις άτομα εμπίπτοντα εις τινα των απαγορευτικών περιπτώσεων του άρθρ. 6 του Νόμ. 286/1914 « περί οπλοφορίας», καθώς επίσης και εις άτομα καταδικασθέντα επί παρανόμω αλιεία, συνεργεία εις ταύτην, παρανόμω κατοχή εκρηκτικών υλών. Το Υπουργείον Εσωτερικών δύναται να απαγορεύη την χορήγησιν των ανωτέρω αδειών εις άτομα χαρακτηριζόμενα ως επικίνδυνα εις την Δημοσίαν ή Εθνικήν Ασφάλειαν ή και να ανακαλή χορηγηθείσης αδείας. Άρθρ.8.-Οι παραβάται των διατάξεων του παρόντος τιμωρούνται με τας ποινάς του άρθρ. 25 του Α.Ν. 2078/1939 και κατά τας κειμένας ετέρας διατάξεις. ΄Αρθρ.9.-Δι’ αποφάσεων των επί της Εθνικής Αμύνης και Εσωτερικών Υπουργών καθορίζονται εκάστοτε ποίαι ύλαι θεωρούνται ως εκρηκτικαί και ποίαι αι επιτρεπόμεναι δια την κατασκευήν πυροτεχνημάτων, κατόπιν γνώμης του Γενικού Χημείου του Κράτους και εμπειρογνωμόνων του Υπουργείου Εθνικής Αμύνης. Σελ. 350,32 